
ΠΡΕΣΒΕΙΑ ΤΗΣ ΕΛΛΑΔΟΣ
ΣΤΟΚΧΟΛΜΗ
Στοκχόλμη ,31Ι ουλίου 2026
ΠΡΟΚΗΡΥΞΗ ΘΕΣΗΣ ΟΔΗΓΟΥ
1.
Η Πρεσβεία της Ελλάδος στη Στοκχόλμη προκηρύσσει μία (1) θέση επί συμβάσει υπαλλήλου με σύμβαση ορισμένου χρόνου, πλήρους απασχόλησης, με καθήκοντα οδηγού και με διετή σύμβαση εργασίας.
2.
Οι υποψήφιοι θα πρέπει να πληρούν τις ακόλουθες προϋποθέσεις:
α.   Να έχουν συμπληρώσει το 25οέτος ηλικίας.
β.   Να είναι μόνιμοι κάτοικοι Στοκχόλμης, Έλληνες ή Σουηδοί υπήκοοι.
γ. 
Όσοι υπέχουν στρατιωτικές υποχρεώσεις θα πρέπει να τις έχουν εκπληρώσει ή να έχουν νομίμως  και οριστικά απαλλαγεί  από αυτές.
δ. Να είναι κάτοχοι απολυτηρίου Λυκείου ή ισότιμου εκπαιδευτικού τίτλου δευτεροβάθμιας εκπαίδευσης. 
ε.   Να γνωρίζουν άριστα τη Σουηδική και την Ελληνική και  να έχουν καλή γνώση της Αγγλικής γλώσσας.
      στ. Να είναι κάτοχοι άδειας οδήγησης αυτοκινήτου. Τυχόν σχετική προϋπηρεσία ή/και γνώσεις μηχανολογίας αυτοκινήτου θα συνεκτιμηθούν.
ζ.  Να έχουν λευκό ποινικό μητρώο.
η. Να διαθέτουν σοβαρότητα, υπευθυνότητα, εχεμύθεια, ευσυνειδησία και επικοινωνιακές ικανότητες. Να επιδεικνύουν κόσμια συμπεριφορά, προθυμία, εργατικότητα και πνεύμα συνεργασίας.
3.
Οι ενδιαφερόμενοι θα πρέπει να αποστείλουν στην Ελληνική Πρεσβεία στη Στοκχόλμη, στην ηλεκτρονική διεύθυνση: gremb.sto@mfa.gr, έως και την Παρασκευή, 14 Αυγούστου 2026, η οποία ορίζεται ως τελευταία ημέρα υποβολής αιτήσεων, και ώρα 17.00 (πέρας εργασιών) αίτηση ενδιαφέροντος συνοδευόμενη από:
i. Βιογραφικό σημείωμα.
ii. Φωτοαντίγραφο διαβατηρίου ή ταυτότητος.
iii. Φωτοαντίγραφο άδειας οδήγησης.
iv. Φωτοαντίγραφα πιστοποιητικών που αποδεικνύουν την κατοχή των απαιτουμένων προϋποθέσεων, που αναφέρονται στο τμήμα 2 β. έως ζ. της προκήρυξης.
v. Υπεύθυνη δήλωση σχετικά με τη μη συνδρομή στο πρόσωπο του αιτούντος, κωλύματος, λόγω καταδίκης για κλοπή, υπεξαίρεση, απάτη, εκβίαση, πλαστογραφία, απιστία, δωροδοκία, καθώς και για οποιοδήποτε έγκλημα κατά της γενετήσιας ελευθερίας ή έγκλημα οικονομικής εκμετάλλευσης της γενετήσιας ζωής. 
4.
Οι υποψήφιοι, που πληρούν τις τυπικές προϋποθέσεις, θα ειδοποιηθούν εγκαίρως για να προσέλθουν στην Πρεσβεία, σε μεταγενέστερο χρόνο, προκειμένου να παραστούν ενώπιον Επιτροπής η οποία ορίζεται από την Πρεσβεία και να αξιολογηθούν για τα προσόντα και την καταλληλότητα σε σχέση με τα ιδιαίτερα χαρακτηριστικά της προς πλήρωση θέσης, σε συνέντευξη.
Για την πρόσληψη θα ζητηθούν πρωτότυπα δικαιολογητικά για τα προαπαιτούμενα υπό σημείο 2. α. έως στ.

